Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 68

2. Mindennapi élethelyzetek: a tájékozódás kultúrája Megfelelt Megérti a napilapok híreinek lényegét. Meg tudja állapítani reklámokból azok információtartalmát. Saját igényeinek megfelelő kérdéseket képes megfogalmazni. El tudja mondani panaszát, igényeit orvosnál, hivatalban, hatóságnál. Érti egyes egyszerű szerződések tartalmát, tudja, kihez forduljon kérdéseivel. Kiválóan megfelelt Képes egyes napilapok híranyagát szembeállítani egymással és megállapítani az azonosságokat, különbözőségeket, elválasztani a tényt az értelmezéstől. Megért lényeges információkat orvosi diagnózisból, gyógyszerhasználati utasításból. Képes egyszerű adásvételi szerződést készíteni (minta alapján). Rákérdez szerződésekben, iratokban a számára nem világos részekre.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes